Lakeet am-eus eur wech dija an danevell-mañ e gwenedeg. Klasket am-eus  he zroi e KLT, evid boud ampart her gomz ive ha paz nemed her gompren.  Eur boelladenn eo evidon, neuze. Spi am-eus nam-eus ankounachet re  galz a gemmaduriou en anoiou-gwann.    Evel-just boud ma Francine Stafford a gomze e KLT er pennad e  gwenedeg, breman, er hontrel e  komz e gwenedeg er pennad e KLT          An oll am-eus gwelet    gand Lee Chisholm    Evid eur mare, kollet am-eus ma alan pa m-eus hi gwelet. Med eun  tammig goude-ze ma mouschoarz euz glep laouen a zee en-dro war ma  dremm hag am-eus goulennet em halon petra e lavarfe an archerion. Aman  e oan o tana eur sigaretenn, hag am-eus o gwelet… anehi, hag ar horf.    Francine Boucher Stafford… eur vaouez euz ar gevredigez uhel, grweg  eur  briantin pinvidig-meur, Harold Stafford, eur vaouez brudet ! Ha  kaer ! eun dremm flour ha sklér evel an olifantou, gand eur bleo  auburn; eun dremm net evel eur rouanez gelt.    War-zao neuze dirag an talbenn-stal, ma mouschoarz euz glep laouen  war ma muzellou, ankouen tost e oa aman ar horf-maro, med aman e oa  eñ ive, astennet war tachenn ar stal : gand eur gountell plantet en e  gein, ha dorn gwenn Francine Stafford stardet war dornad an arm  kinklet gand mein.  Med ne sellen ket ar horf, ken cheuh gand e  gountell gaer er hein; ma ewez a oa droet a-beh devad Francine  Stafford, maouez, ken maouez…    Taxiour oun e High City, pe dan nebeutañ e oen. Eun demeurañs lorhuz  eo, eun tammig pell diouz San Francisco, e kreiz an dour. Aman ez eus  hebken tier kaer evid ar vakansou, hag a velezour e dour eur lenn  ardaouel, pe eh eus eun dachenn golf. Hebken an douristed pinvidig a  jom aman. Ni, an henvroidi, deom trempa an treid e  konk Dobson ha  stourmom diouz an tommder en eur en em avela gand eur gazetenn, azeet  en disheol, a-dreñv an ti.    Erfin, petra lavaren ? Ah ya ! Francine Boucher Stafford. Gouzoud a  ren e oa tostig daou ugent vloaz med ne weler ket ! Hi oa… Oh ma  Doue ! abalamour dehi, newezen ket an den maro !    Koulskoude anaouen anehañ evel hogoz peb hini e High City. Eun den  liwuz e oa, e hellom lâred. Eur stal dillad evid ar plahed a oa war e  ano. Dillad lêr,  lod a oa gand lerennou ha peb sort bitrag; skourjou e  oant zokén. Martin Ulster a oa gand bleo hir, eur varbustell stank ha  dillad liwet kreñv. Da hant metr e weles anehañ, ar goaz ! Braz e oa,  dillet gand eur roched jean, glaz, laset war ar bruched ha bragou ru,  a jeans ive. Martin Ulster a oa treud, gand eur fri erér, hag an  daoulagad du. Hag ar merhed a her gare! Na houlennet ket din perag,  gwech erbed e komprennin ar merhed. Med komzom en-dro da Martin. Deuet  e  oa o chom e High City, a-raog eiz pe deg miz, da zigor ar stal-man a  lux en eur vannleo pinvidig. Efed ? Rah ar merhed pinvidig euz ar  rannvro o-deus soñjet e oa red deho boud gwisket gand eun dillad graet  gand Martin Ulster. Pa zonjan dan argant dismantret !    Erfin neo ket ar gaoz. Deom en-dro dar stad-man spontuz: war-zao ez  on dirag stal Martin Ulster, gand ma mouschoarz glep war ma dremm, ha  ma daoulagad war-zu feskennou Francine Stafford, hag en em  houlennan  petra zo dhober. Moned kuit hag ankounchaad ar pez am-eus gwelet ?  Ober ma heodedad mad, ha moned da lâred dar polis ? Tremen a ree an  amzer hag e welen choaz stummou kaer Francine Stafford, gosteet war  ar horf, pa arsaùas ha ma gwelas. Ma selled a reas gand he daoulagad  glaz lugernuz, evel eun digrez. A-walh e oa evid aona eun den  eveldon. En em zanten evel eun tamm ejon e-barz eur werenn-vraz,  gwelet mad, heb true gand goulaou ruz an abardeiz. Hi, moez pe  loen  goaduz, a oa gand he hein er stal teñval : hebken eur skin golaou,  deuet deuz eur bureo alumet a-dreñv, a sklérijenne eun tammig er stal.  O kila am-eus greet eur paz, gand ma dremm krispet, ma dremm evuruz a  oa liwet gand aon breman.    An digrez a zaùas he dourn, ha, gand he biz, a reas ar merch din doned  e-barz, evel eun ewezour skolaj pa halv eur skolaer. Re galz e oa  evidon-me. Ar zoñj e talhan am-eus lâret « ne ran ket » gand ma fenn,  evel ma  lârfen « farsal e rit ! », med ar gaer Francine Stafford a  skoas an dachenn gand ar zeul, ha gand he fenn hag ar biz e lâre  sklér : « Deuet e-barz dioustu ! »    Evel en eun hunvrez, am-eus en em tostaet diouz an nor. Hi a zigoras  din, ha ma rannas buan dre ar vrehegenn, a skoas an nor war ma dreñv  hag a boulsas ar loked.    Ma zreid a yee war eur ballenn-leur stank, tro dro mannekinou hanter-  wisket e lér, hag en em zanten goall gleiz dirag ar plah-man ken  kaer.    Gwelet am-eus ar horv-maro hir astennet e-kichenn an yalh. Ma  diskouarn a vourboute. Kredi ren e tarhfe ma fenn. Lonket am-eus ma  halou hag am-eus sellet deun tu all.    Mouez drohuz Francine Boucher Stafford a ma dihunas en-dro.  Neo ket ar peh hui gred.  Neo ket, evel-just », am-eus lêret en eur lakaad ma daouarn mouist e  chakotou ma chupenn.    Toemm kenañ e oa er stal. Achuet e oa an ér kondisionet. Ar stal a oa  serret dija adaleg  muioh ag eun eur.  Gouzoud a ret piou oun, me ?    Francine Stafford, gand ur mini-broh lér, a oa arzao diragzon, gand he  daouarn war he digroezell, he bruched kalet ha lark didan eur stamm  gand maillou ledan, ha gand lér.  « Hanter-vil dollar dillad zo arnehi dan nebeuta », am-eus chonjet  en eur  selled anehi.  Ya vad…, am-eus respontet gand eur voueh mouget.    Francine Stafford a chome mestrez ag hi he unan, ha keuz e oa din boud  deuet  e-barz ar stal.  Aon am-boé e ma anaùeh », eme hi, hag hi a ma selle gand eur seurt  doñjer. « Komprennet am-eus ged ho selled sonn. Santoud a raer pa  vezez anaùet. »  Evel-just.    Eun dra bennag am-befe lâret evid boud plijuz dehi. Tremenet am-eus ma  zeod war ma muzellou seh hag am-eus selled buan Martin Ulster.  Lâret am-eus deoh neo ket ar pez hui gred. Neo ket ur gaou. »    Gweled am-eus mad e chome gand ar penn kosteet devad an tu all eged  Martin Ulster ha komprennet am-eus evel-ze e oa trevariet memez-tra.  Diboa tri munutenn on deit aman, hag am-eus ean kavet èl-sen », e  kendalhas. « Neusen hui peus dihanet dirag ar werenn-braz ha peus ma  gwellet. El-rézon, lâret am-eus deoh doned a-barh eid disklér deoh ar  stad e-raog ma halvet didalve ar polis. »    Saùet am-eus diarnehi eun dremm dicheg.  -… Martin Ulster zo maro », e lavaras hi choaz. « Maro dan oll.  Netra hoah e hellam gober aveitoñ, breman.  Med un dra e hellet gober  eidon-me. Ne lavareh nitra diàr-benn ar peh ho-peus gwelet, nitra  erbéd. Na gerhet ket dar polis. »  - Chwi fal deoh ma ankounach am-eus ho kwelet aman ?  - Spis. Gounid a reh ma choñjet nam-eus greit nitra aman. Martin ha  me e oem mignoned, ha mui hoah : labourad a rém kevréd. Sikour am-eus  greit anehañ eid digor e stal, med or hevredigez a oa kuhet. Komprenn  a ret an dra-sen ? »    Ma selloud a ree gand he zaoulagad glaz hag a  lavare mad pesort tra e  oa o liam, dehi ha da Vartin Ulster.  Ya, ya, sur avad.    Graet am-eus dehi ma mouschoarz lodeg a bleiniour taxi. Bleinia eun  taxi e-pas an noz, e-pad deg vle, a ra boud test a galz  « kevredigehou kuzet ». Neuze e testez o tevel en eur houzoud e vo  stankoh an argant.  War-zao, chwez-brein e-barz ar stal serret, me zo eet a-dreñv eur  rankad dillad, evel-sen an dremenerion ne ma gwelfe ket. Gouzoud a ren  e tegemerfen eur  bochad argant. Ne vefe ket eur billet deg pe ugent  dollar lakaet buanig em dourn, gand eur lagad serret. Ar wech-mañ,  tapet am-boa eun dra deo. Martin Ulster ne oa ket ma soñj ken. An dra  bouézuz evidon-me a oa an argant.  Mad eo, gweled a ran ez oh eun den belzet, aotrou… ?    Francine Stafford a dostaas ouzin en eur ma selled eeun em daoulagad.  Ma lavarom e oun an Aotrou den erbed. Ne faot ket din e ma havot en-  dro ha ma lahot.  Begeg !    Eur luh a  dremenas en he daoulagad glaz. Kounaret e oa, deuz eur  hounar brudet evel ma ré, med, deun taol, sioul e voe en-dro.  Ne fall ket deoh ma gredein ?  Petra talv ar pez e kredan ? Evidon-me, heñval eo gand eun torfed  greet gand eur vaooez. Stoa eun den war e gein gand eur hountell vrao  hag an hini-mañ, doare eur vaouez fol jelouz eo, me gav din. Ar goaz-  man a oa eur lorbour. Meur a vaouez dilezet a vefe eüruz her houzoud  maro. Netra spontusoh eged eur vaouez  gounnaret.    Francine Stafford a ma sellas yen, gand eur hrinsereh disprizuz. He  sell disprizuz e yas deuz ma hramaillon loueget dam fragou hag a ré  godellou dan daoulin.  Piou oh ? Ur seurt prederour paour ?  Eun den paour, hebken, am-eus respontet gand ma mouschoarz.    Francine Stafford a huanadas siouloh. Soñj a ré moarvad : « Gouzoud a  rin kavoud un emzao ged eur begeg èl-san. »    Éz e oa gwerza pe brena eun den eveldon. Gortoz a rén neuze an  digoll,  evel eur goaz mad, pa zigore he sah gand brikolou ha denne eun doug-  moneiz.  Chetu », eme hi en ur rein gozig oll ar billedou em dourn. « Chetu ar  peh am-eus genein. Deoh eo breman, mar karet. »    Gand golaou ar zal a-dreñv, am-eus kontet pemp billed a gant dollar,  daou a ugent, hag unan a zeg. Ma didrouz a lavare pegen e oan kerset.  … Guir eo nam-eus nitra mui », e talhas hi gand eur vouez wirion.  « Ha red eo din derhel ar gwenneieg-man - daou villed  ag ugent dollar  e chome a-barh an doug-monei - eid moned en-dro da San Francisco.  Pedet oun dur fest. Ne chonjen ket moned du-san. Med breman eo  kemmet an taol, red eo din boud gwellet, ha muioh fotografiet…    Bouez Francine Stafford a varùas gand ar gir deweza-mañ. He  dibasiantez moned kuit ha boud gwelet dan degemer-mañ a oa evel a  skribill etrezom.    - Marteze chwi zei en-dro dan eur vad, med gwelet e veot e-barz  an érporz ive.  Ne  veajan ket ged ar harr-nij. Deit oun ged gwetur ma mateh.    Eun dra nevez e tisken e peb mare. Evel-ze e ré neuze ar plahed-ze  deuz ar gevredigez uhel. Mond a rent gand rod-stur o matez ha marteze  zokén, en em servijent diouz o hartenn ano. Ar mitizion, evel ar  vleinerion taxi, zo gomprenour, pa z-int péet mad.  Neusen ?», e houlennas Francine Stafford, dibasiant.  Neuze petra ? emezon gand ma divreh war ma bruched evel eun den a neo  ket press warnañ, hag evid dan  tommder boud kalet, ha ma nervennou  boud stignet.    Hi oueze mad e oan kreñvoh egeti. Ma jeu a oa gwelloh evid he hini,  pa ne sellen ket ar horv-maro.  Akord om, ne ket gwir ? Kemér a ret an argant ha ne lâreh nitra gwech  erbéd. Ha dam erfin, ni on daou alese.    Soñj a ran ne oa ket abuzet gand ma sioulder, med klasken dan nebeuta  da zerhel ar zeblant  Ne ran ket, nom ket a-du unan gand egile » am-eus respondet sioul.  Teo eo ar choari aman. Da  genta, ho prud, Itron Harold Stafford.  Gwreg eun aristokrat brudet difennet dehi en em veska gand li ar bobl.  Da heul ma brud a geodedad onest deuz ar gér.  Petra oh ag ho micher ? » e houlennas hi dun taol.  Bleiniour-taxi on, Itron », am-eus respondet ken lorh evel e hallen er  stad-man. Soñj a rén « Ni bleinierion-taxi, e vezom gwelet bepred rog.  Tamallet ve dem bepred boud heb skorpul hag heb kizidigez. »    Red e oa dein chonj en dra-sen », e lavaras en  Itron Stafford yein.  « Petra fall deoh enta ? »  Ma didrouz en eur jeu ken trueg a dalv kalz muioh evid 550 dollar, me  gav din. Kalz muioh e gwirionez, mard e ma homprennit. »      Bez am-eus hi sellet fall.  Goaderez », e lâras-hi ouzin gand boueh eur gaoz a vemdeiz. « Tamm  arvedad.»  Evel ma blij deoh », e respontis, karadeg evelkent. « An nebeud a  zollarou-man a vo awalh dar penn-kenta. Komz a reom breman diwarbenn  ar plad teo. Ar mén-ze euz ho  torn-gleiz a vefe mad en on emgleo.  Heñval pakret eo an diamant Foxworth brudet. Bet gwerzet, eñ a rafe  din nebeud eged ar milionou dollar péet gand ho kar goaz, med e  hellfen evelkent beva pinvidig awalh beteg e varùin. Ne vefen ket  pinvidig en ho kiz, Itron Stafford; nemed em hiz. Eun den simpl oun,  ged choanchou simpl ive.  Ur fentusell eo. Ur mén-strass eo. Med, pa vehé an diamant Foxworth  gwir, zokén èl-sen, nhellahé ket réein anehoñ pe guerhein me ma-unan.  Harry, ma goaz, a houlennahé din perag neo ket dam bizied. Peb hani  en em houlennahe ar memez-tra.  Ha perag ne chomafeh ket gand ar mén faoz ? Den erbed a vefe souezet !  An tromperez a vefe gwelet buan.    Hag hi a chomas didrouz en eur soñj. Huanadet am-eus ha lâret em halon  ken a vo dan 250 000 dollar a oa ma spi. Med am-eus kavet dioustu un  argaill arall :  « Ema an diamant gwir war ho piz, neo ket ? »    Hi a lâras ya ged he fenn, he dremm  krispet. An Itron Stafford a oa  leal zoken er stad-man diéz.  - Ankouahit ar walenn », e lâras-hi.  - Eun dra all a hell boud greet : he kolled e rit. E gwirione, ganin e  vefe goarnet. Da heul, diskonfortet boud hi kollet, kinnig a reot eun  dornad teo dan den a he gavo en-dro. Ha piou a zay klemm ar prim ?  Eur paour-kêz bleinier-taxi. An Itron Stafford brudet a oa bet douget  en e daxi. Evel-just, ar prim a vo tostig heñval ar bizou kollet,  peotramant ar paour hag  onest bleinier-taxi ne roo he ket en-dro.  Greet eur yalhad argant teo awalh. Evel-ze peb hini a gounizo. Hwi ho-  po ho pizou, ha me an argant.  Ne ran ket » e trohas Francine Stafford gand eur vouez flastret eun  tammig. « Red e vehé din gobér ma diskleriadur koll arhoah. Ha rah an  dud a ouio e oen en High City hiziw, ar peh e fall din kuhad. Ofisiel,  noun ket deit aman abaoe daou viz. »  Gand ar min teñval, am-eus izelleet ar penn.  -… Red eo deoh boud fiuz », e  lâras-hi deun taol. « Doned a ran en-  dro dre garr-nij da High City an dibenn-suhun ma za. El den-erbéd a  vo en érporh é ma gortoz, gervel a rin un taxi, hoh hani, hag e rim ho  ragtrez. »    Estlammet am-eus hi sellet. Sïoul e oa. En eur stad diskonfortet, hi  chome difromm. Fiuz e oan a-bez, med evid lakaad en he soñj e oa  didan ma gelloud, am-eus respontet :  Mad eo. Digwener e vin e-barz an érporz pe arruo ar nij da eiz eur  hanter en anderv-noz, ha  gwelloh e vo deoh boud er harr-nij. Arhoaz er  mintin, kalz abréd, e yan dar beskerez. Neuze ne lennin ket ar  hazetennou ha ne ouezin ket ar hele eo marvet ho mignon. Anaoud e rin  ar hele pa zin en-dro dan digwener. Naturel e vo boud evid an oll dud  e teuan en-dro da labourad e-pad an dibenn-sizun. An disadorn hag an  disul, ni, ar bleinerion-taxi, e hounezom kalz. Ma noh ket en érporz,  mond a rin dar polis dioustu hag e lârin am-eus ouiet breman maro ar  paour-kêz  Martin Ulster ha penaoz am-eus soñjet buan am-oe gwelet  Francine Stafford dirag e stal, dilun en anderv-noz.  Ne zeet ket re bell ! », e lâras-hi seh ha gaud eur gwell kounaret. Da  heul, sioul en-dro, hi a zalhas : « Gwisket e vin ged ur berukenn bleo-  du, ha dilladou liou-orañjez. El-sen e ma gwelleh dohtu. Kredein a ran  e choñjo den erbéd me eo, med deit buan. »    Kountant e oan gouzoud hi oa ken resiz.  Breman, dam alese », emezi, mestrez ar gabegell en-dro. «  Hui da-  ketan, stleijet betag an nor a-dran eid ma den erbéd a ho kwelhahe a-  zoh ar stréd. Gwiskein a ran ar berukenn-man hag e taan eùé. »    Hag e tennas euz e sah eur berukenn bleo-du ha rodelleg. E leh mond  kuit, chomet on o selled anehi, boemet gand ar hemm greet gand ar  berukenn.  Kerhet ! » e hourhemennas-hi kounnaret. « Keit er-méz ! Ha gret ma ho  kwelahe den erbéd ! »  Me ya dioustu, Itron.    War an daoulin me zo eet kuit diouz Francine  Stafford ha diouz korf-  maro Martin Ulster ken buan e hellen. Eur wech er-méz am-eus dialanet  en ér fresk gand plijadur, hag am-eus kerzet difonn. Diskennet am-eus  ar stréd hag am-eus en em mesket e-touez an dremenerion naturel mad. E  kerzed e santen ar bos greet gand ar 550 dollar e godell a-ziabarz ma  chupenn. Ar chuerv war ma roched ne oa ket plijuz, med e yeen  kountant awalh euz an degouez.    An amzer peskerez a voe plijuz kenañ. Me zo eet er Nevada,  e-kichenn  Tahoe, ha chomet on du-hont beteg an digwener. Gand ma baz-pesketour  em dourn, e reen soñjou diwarbenn an argant a vo din, ha meulen en  oabl ez eus plahed pinvidig gand eur vuhez prevez ha guzet.    Ar prim e voe euz 100 000 dollar er fin. Mad awalh, neo ket ? Marteze  ho-peus lennet ar pennadou kazetenn diwarnon : « Eur bleiniour-taxi  onest a houniz eur prim braz. » Pe marteze ho-peus ma gwellet er  skinwel ? Nam-eus ket lâret kalz a draou. Lâroud e reen  ya gand ma  fenn ha moushoarhen evel eur genaoueg. Dalhmad e lavaren ne gredan ket  ma zaol-chañs. Red e voe din ive lâroud kemend a wechou am-oe ket  anaouet dioustu an Itron Francine Stafford, med goude boud lennet ar  hazetennou kinnig ar prim, am-oe soñjet dar vaouez gaer am-oe douget  digwener e-pad an anderv-noz. Lâroud e reen ive ez eus bepred eur  sahig plastig da dornad an nor a-drañv dam gwetur, hag am-eus bet ar  soñj gweled ma ne oa ket eun dra bresiuz e-barz  ar sahig am-oe taolet  er lousteri an deiz deweza pa m-eus labouret. Gras Doue ! tud ar  lousteri a zeu nemed eur wech peb sizun em harter, ha ni chom eta  amzer awalh gand al lousteri ban ti. Klasket am-oe, ha gwelet eun dra  lugernuz e luh an heol.    Goulennet a-gevred gand he goaz koz pa oa o pigned en eur harr-nij  devad Europa, Francine Stafford a zisplegas he-doe chwuehet he fri e-  barz an taxi, hag he-doe taolet he mouched paper er sahig lousteri  lakeet aman evid ar glianted. Moarvad dar mare-ze en-doe risklet ar  bizou deuz ar biz. Gand eun dar er lagad, hi lâras he grad-vad dar  bleiniour-taxi e-noe roet he bizou en-dro. Presiuz e oa dehi  dreistoll, peogwir e oa eur prof euz he « her Harry ».  Ma nho-peus ket gwelet an traou-ze er skinwel, ho-peus kollet eur  pez-choari farsuz. Med eo red beva, ha leuskel an dud o veva en o  hiz. Eun den pinvidig oun breman, resiz pinvidig awalh. Digor am-eus  greet eur stal.  Paz e kiz stal Martin Ulster, nann. Dilladou ar  plahed lér ne blij ket din kalz hiriw choaz. Ne ran ket, perukennou e  werzan dar oazed ha dar merhed. Krog a ran anavoud ma micher mad  ouspenn. Med ne labouran ket kalz er stal. Labourad a ra ma implijidi.    Ma amzer a dremen dreistoll o viaji gand ma grweg Mary. Bepred he-deus  choantet gweled ar bed. Maro Martin Ulster, chomet kevrinuz, e-neus  hi glaharet. Mad zo bet dehi moned kuit eun tammig, dreistoll pa felle  dehi dija moned kuit a-raog, med paz ganin. Gand Martin Ulster e oa he  soñj moned kuit.  Ya-vad ! Ma Mary vihan din, bihan gand he daoulagad glaz hag he bleo  kisten ! Hi oa ar plah bouezuz e vuhez Martin Ulster ha paz ar  hliantezed sofistiket euz ar stal. Eñ a lavaras ouzin an dra-ze a-raog  mervel. Neuze am-eus respontet outañ e oa goallevuruz evitañ, rag me  ne oan ket eun den a holl heb emgann. Da heul am-eus her skoet gand an  dourn serret er plexuz hag en  ividig pa oa e kouezel. Eur chans zo bet  din la den erbed e-neus sellet ar werenn-vraz dar mare-ze. Ar mestr  soner a vefe bet eun den all ha me en-defe dleet reboursa argant.    Med toud a zo degouezet dar gwella. Evel-ze, pa oa Martin war an  dachenn, am-eus gwellet ar gountell-man vihan ha kaer, hag am-eus hi  plantet en e gein. Se oa evel oberenn eur plah jalouz. Eta, gand brud  ma viktim, e hellen en em denna mad euz ar gabegell. Dre chañs den  erbed ne anaoue  ked Mary mad. Trugarez e lavaran outañ dan nebeuta  evid an dra-ze.    Eur chans paz kredabl eo, a-raog moned en-dro dar wetur, am-eus  tannet eur sigaret evid boud sïoul en-dro, hag en heñveleb amzer e  sellen eur wech deweza er stal. Eur wreg, hag a nhelle ket boud bet  gwelet aman, a oa gosteet a-uz dar horf. Eur wreg pinvidig awalh  evid prena eun test. Dogan, med chansuz, am-eus deuet a-benn deun  taol da voud en eur wech oberour ha test eun torfed unan, ar  mem.    .